text: Gigtpatienter mister bassin
  18 juli 2010 kl. 15.58
  Sydvestjysk Sygehus lukker varmtvandsbassin'et på Grindsted Sygehus.
  Lukningen rammer cirka 45 mennesker.
  Mange af dem er svært handicappede på grund af kronisk leddegigt.
  Det varme vand både lindrer smerterne og gør det muligt at træne.
  De fleste er så dårlige, at de ikke kan køre til varmtvandsbassin'et i f.eks. Varde - hvor der iøvrigt ikke er plads til flere.
  Gigtforeningen beklager beslutningen.
  Foreningen siger, at træningen er nødvendig for at gigtpatienterne kan bevare evnen til at fungere.
  Får de ikke træningen, får de flere gener og smerter, siger foreningen.
  